Stanovisko Komisie v súlade s článkom 251 ods. 2 tretí pododsek písm. c) Zmluvy o ES o zmenách a doplneniach Európskeho parlamentu k spoločnej pozícii Rady k návrhu smernice Európskeho Parlamentu a Rady, ktorou sa mení a dopĺňa smernica Rady 74/408/EHS, pokiaľ ide o sedadlá, ich uchytenia a opierky hlavy motorových vozidiel ktorým sa mení a dopĺňa návrh Komisie podľa článku 250, odsek 2 Zmluvy o ES) /* KOM/2005/0309 v konečnom znení - COD 2003/0128 */





[pic] | KOMISIA EURÓPSKYCH SPOLOČENSTIEV | Brusel, 5.7.2005 KOM(2005) 309 v konečnom znení 2003/0128 (COD) STANOVISKO KOMISIE v súlade s článkom 251 ods. 2 tretí pododsek písm. c) Zmluvy o ES o zmenách a doplneniach Európskeho parlamentu k spoločnej pozícii Rady k návrhu SMERNICE EURÓPSKEHO PARLAMENTU A RADY, KTOROU SA MENÍ A DOPĹŇA SMERNICA RADY 74/408/EHS, POKIAĽ IDE O SEDADLÁ, ICH UCHYTENIA A OPIERKY HLAVY MOTOROVÝCH VOZIDIEL KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 5.7.2005STANOVISKO KOMISIE v súlade s článkom 251 ods. 2 tretí pododsek písm. c) Zmluvy o ES o zmenách a doplneniach Európskeho parlamentu k spoločnej pozícii Rady k návrhu SMERNICE EURÓPSKEHO PARLAMENTU A RADY, KTOROU SA MENÍ A DOPĹŇA SMERNICA RADY 74/408/EHS, POKIAĽ IDE O SEDADLÁ, ICH UCHYTENIA A OPIERKY HLAVY MOTOROVÝCH VOZIDIEL 1. ÚVOD Článok 251 ods. 2 tretí pododsek písm. c) Zmluvy o ES stanovuje, že Komisia vydá stanovisko k zmenám a doplneniam navrhnutým Európskym parlamentom v druhom čítaní. Komisia týmto uvádza svoje stanovisko k dvom zmenám a doplneniam navrhnutých Európskym parlamentom. 2. HISTÓRIA SPISU Dátum predloženia návrhu Európskemu parlamentu a Rade KOM(2003)361 v konečnom znení – 2003/00128(COD) –C5-0283/2003 : | 20. jún 2003 | Dátum stanoviska Európskeho parlamentu v prvom čítaní: | 17. december 2003 | Dátum prijatia spoločnej pozície Radou: | 24. január 2005 (jednomyseľne) | Dátum stanoviska Európskeho hospodárskeho a sociálneho výboru: | 10. december 2003 | Dátum stanoviska Európskeho parlamentu v druhom čítaní: | 26. máj 2005 | 3. PREDMET NÁVRHU Tento návrh je súčasťou súboru troch smerníc, ktorých cieľom je inštalácia bezpečnostných pásov do všetkých úžitkových vozidiel, s výnimkou mestských autobusov. Dopĺňa prijatie smernice 2003/20/ES, ktorou sa rozširuje povinné použitie bezpečnostných pásov na všetky vozidlá. Z technických dôvodov spojených so spôsobom konštrukcie úžitkových vozidiel sa musí smernica 74/408/EHS zmeniť a doplniť, pokiaľ ide o sedadlá a opierky hlavy. Aby mohol bezpečnostný pás poskytnúť používateľom zvýšenú bezpečnosť, je potrebné sa ubezpečiť, že sedadlá sú dostatočne pevné a sú schopné absorbovať nárazovú energiu. Návrh tiež obsahuje zákaz bočného umiestnenia sedadiel z dôvodu bezpečnosti používateľov. 4. Stanovisko komisie k zmenám a doplneniam Európskeho parlamentu Počas plenárneho zasadnutia 26. mája 2005 Európsky parlament zamietol zmeny a doplnenia 1 až 4 a prijal zmeny a doplnenia 5 a 6. Cieľom týchto zmien a doplnení je povolenie inštalácie bočných sedadiel v určitých typoch autokarov na obdobie päť rokov. Komisia akceptuje zmeny a doplnenia odhlasované Európskym parlamentom. 5. Záver Podľa článku 250 ods. 2 Zmluvy o ES Komisia týmto mení a dopĺňa svoj návrh, ako je uvedené v texte.